[{"text_idx": "#000001", "text": "La komitato de UEA en sia sabata reta kunsido decidis, ke la libroservo kaj kongresa administrado de la asocio estonte estu prizorgataj de la organizaj\u0302o E@I en Slovakio. Pri la sorto de la domo en Roterdamo, la arkivo kaj la biblioteko oni decidos plej frue post monato."}, {"text_idx": "#000002", "text": "La komitato de UEA kunsidis rete en sabato."}, {"text_idx": "#000003", "text": "La komitato de UEA kunsidis rete dum tri horoj en la sabata posttagmezo lau\u0306 la eu\u0306ropa horo, sed sukcesis trakti nur malgrandan parton de la tagordo. G\u0302is posta kunsido estis prokrastita la demando pri bug\u0302eto por la jaro 2022, sed ankau\u0306 la diskuto pri la sorto de la domo en Roterdamo, la biblioteko Hector Hodler kaj la arkivo de la asocio."}, {"text_idx": "#000008", "text": "Komitatano Emilio Cid konsentis, memorigante, ke E@I disvastigas Esperanton ankau\u0306 en siaj neesperantistaj arang\u0302oj. Lau\u0306 li la komitatanoj rezignu pri eksmodaj pensmanieroj:"}, {"text_idx": "#000010", "text": "La majoritato de la komitato voc\u0302donis por trakti la aferojn aparte, sed tio fine havis malmultan signifon, c\u0302ar post iom kaosa diskuto la komitato fine faris kiel g\u0302i kutimas: g\u0302i aprobis ambau\u0306 partojn de la propono de la estraro. Tamen estis iom pli da kontrau\u0306aj voc\u0302oj ol kutime."}, {"text_idx": "#000011", "text": "Aparte petis parolrajton Marc Konijnenberg, eksa komitatano A por Nederlando, kiu en januaro demisiis proteste kontrau\u0306 la nuligo de la pensia arang\u0302o de la oficistoj de UEA kaj la pasiveco de la komitatanoj, ec\u0302 kiam la estraro ignoras la decidojn de la komitato. Li nun volis esprimi sian maltrankvilon pri la interna organizado de E@I."}, {"text_idx": "#000014", "text": "Dum la komitata kunsido Becklin atentigis, ke li havas bonan impreson pri E@I, sed ke tamen necesus, ke ankau\u0306 aliaj havu la s\u0302ancon proponi sian solvon:"}, {"text_idx": "#000015", "text": "\u2013 Ni vidas en multaj anguloj de nia movado malkontenton pri la fakto, ke ni s\u0302ajne arbitre elektis E@I kaj ne alparolis efektive la proprajn membrojn kaj la proprajn asociojn."}, {"text_idx": "#000019", "text": "Fine 13 el la c\u0302eestintaj 49 komitatanoj subtenis, 24 kontrau\u0306is la proponon kaj 8 komitatanoj sin detenis, dum kvar evidente ne sukcesis voc\u0302doni. Sekve oni ne faros publikan alvokon pri aliaj solvoj por libroservo kaj kongresa administrado."}, {"text_idx": "#000021", "text": "Kiam la kunsido dau\u0306ris jam du kaj duonan horojn, oni fine transiris al la diskuto pri la estonteco de la libroservo."}, {"text_idx": "#000023", "text": "Responde al demando pri tio, c\u0302u la nova libroservo uzos la retejon de UEA, tiun de E@I, au\u0306 iun tute novan solvon, Maia klarigis, ke la s\u0302ang\u0302oj pri la libroservo ne okazos tuj:"}, {"text_idx": "#000024", "text": "\u2013 La nuna libroservisto ankorau\u0306 dej\u0302oros dum la venonta jaro, g\u0302is sia emeritig\u0302o. G\u0302is tiam la libroservo devus funkcii kiel g\u0302is nun. Kompreneble ni maturigos la kunlaboron, estos transira fazo. Tamen estas en nia strategia bezono renovigi tiun retejon kaj g\u0302is nun UEA ne havas kontrakton por tio. Ni nepre devas konsideri tion, sed tio ne estas por la nuna kontrakto."}, {"text_idx": "#000027", "text": "Poste jam restis neniu tempo por trakti la proponojn pri la sorto de la biblioteko Hector Hodler, la arkivo de UEA, kaj la tuta domo de la Centra Oficejo. Tiuj decidoj estis s\u0302ovitaj al nova ekstra komitata kunsido, kiu okazos post monato. Post monato oni diskutos ankau\u0306 la bug\u0302eton de UEA por 2022."}, {"text_idx": "#000028", "text": "Kvankam oni ankorau\u0306 nenion scias pri la bug\u0302eto por la venonta jaro, la komitato jam decidis pri la baza kotizo, kiu restos sens\u0302ang\u0302a en 2022. Tia decido lau\u0306 g\u0302enerala direktoro Martin Scha\u0308ffer estis nepra, por ke eblu bontempe informi la perantojn de UEA pri la venontjara kotizo."}, {"text_idx": "#000029", "text": "Krome la komitato akceptis novan membron de la financa komisiono: Garry Evans, profesian konsilanton pri investado."}, {"text_idx": "#000037", "text": "FEL havas nek spacon nek homon"}, {"text_idx": "#000042", "text": "La maniero kiel ili traktis la oficistojn, la maldungoj, la fantaziita manko de mono por iliaj pensioj, la kompleta fermo de la Centra Oficejo kaj celita vendo de la domo, tiel, ke restos nur granda monujo dividebla inter amikoj... pardonu, por krei novajn esperantistojn, kiuj malaperos same rapide kiel ili aperis, kaj kompreneble por konstrui la plej belan retpag\u0302aron de la mondo."}, {"text_idx": "#000043", "text": "Ankau\u0306 estas la transdono de kernaj servoj al eksteruloj (amikoj?) sen malferma alvoko kaj s\u0302anco por aliaj.\nKaj plej laste, la rezultonta maldungo de Clay, la oficisto pri kongresoj, kies oficon ec\u0302 ne kontribuis al la deficito de UEA.\nPor li, samkiel por la aliaj kruele maldungitaj oficistoj nia lingvo ne estas ludilo kiel por la estraro kaj komitato sed en Esperantujo ili trovis profesion necesan por la vivtenado."}, {"text_idx": "#000053", "text": "Charters estas kiel kaduka papo, li ec\u0302 ne sukcesas g\u0302uste kaj lau\u0306 protokolo gvidi la komitatkunvenojn. Rigardu mem en Jutubo.\nLa detruantoj de UEA estas la ekskubano, la brazilano kaj la franco kun terura akc\u0302ento.\nDe la aliaj estraranoj oni au\u0306das nenion.\nEkz. la c\u0302ino, la estrarano g\u0302uste pri financoj, kiun oni atendus paroli plej multe, nur silentas."}, {"text_idx": "#000061", "text": "Pri kongresoj, la UK-oj estas (ankorau\u0306) grandaj kaj la ag\u0302grupo de la plejparto de la partoprenantaro estas tiel ke funkciigi la UK-ojn per nur la LKK, tio s\u0302ajnas al mi tre malsag\u0302a."}, {"text_idx": "#000063", "text": "Ne, gasto, tiu foto ne estas por la filmo de la tria komitato. Tiu foto estas baza bildo de la retejo UEA-viva en jutubo."}, {"text_idx": "#000069", "text": "\" Finfine oni kredigas, ke la Komitato decidis ion, kion decidis efektive la Estraro, c\u0302ar la Komitato tute ne havis sufic\u0302ajn informojn por tia decido. Tio ne estas specifaj\u0302o de UEA: ankau\u0306 la franca registaro decidas aferojn kaj poste kredigas, ke tion decidis la parlamento. Sed centmiloj da francoj manifestacias c\u0302iusemajne kontrau\u0306 tio. Tiu decidmaniero atestas troan panikon, kiun eblus kontrau\u0306i diversmaniere, ne nepre per s\u0302ajna likvido de niaj havaj\u0302oj, c\u0302ar la situacio de UEA ne estas tiel kriza!\""}, {"text_idx": "#000075", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000076", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000078", "text": "Alig\u0302i al 400 aliaj abonantoj"}]